section_heading: Životopis
paragraph_text: Rodio se je 1879. godine od oca Emanuela i matere Julije rođ. Deutsch. Imao je brata Šandora i sestru Ernestinu. Otac mu je bio poznati industrijalac. Poznati su bili obiteljski paromlinovi. Okrupnjivanje u paromlinarstvu sproveo je kad je koprivnički paromlin zapao u dugove, s partnerima je obitelj uložila u dioničku glavnicu tog poduzeća i ušli su u ravnateljstvo. S bratom i ocem pokrenuo je paromlin u Novigradu. Zatim je s bratom ušao u upravu Novigradske štedionice koja je pratila novčarsku konstrukciju. U Koprivnici su 1917. osnovali Industriju ulja. U Kloštru su pokrenuli Pučki paromlin, gdje je bio upravitelj. Sve je to Ludwig s obitelji ostvario do Prvoga svjetskog rata.